《江城子 萍乡王圣俞席上作》
宋代·侯寘

萍蓬踪迹几时休。尽飘浮。为君留。共话当年，年少气横秋。

莫叹两翁俱白发，今古事，尽悠悠。

西风吹梦入江楼。故山幽。谩回头。又是手遮，西日望皇州。

欲向西湖重载酒，君不去，与谁游。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。